**FARSKÉ OZNAMY – NEDEĽA 14.9.2025**

**Farský úrad Borovce 169, 922 09, tel. 033/3812183, e-mail:** **farnost.borovce@abu.sk**

**15.09. PON: SEDEMBOLESTNEJ PANNY MÁRIE -** *slávnosť* **16.09. UTO: Sv. Kornela, pápeža a Cypriána, biskupa, mučeníkov** *– spomienka* **20.09. SOB:** **Svätých kórejských mučeníkov** *– spomienka* **21.09. NED:** **DVADSIATA PIATA NEDEĽA CEZ ROK**

|  |
| --- |
| **Sväté omše v Borovciach:**  |
| **Deň** | **Čas** | **Úmysel s pridaním prosby za zdravie, Božiu pomoc, dary Ducha Svätého a ochranu Panny Márie a svätého Jozefa pre celú rodinu** |
| **PON** | **08:00** | za + Annu Belicovú – 100. výročie narodenia |
| **STR** | **18:30** | za Božie požehnanie pre Adama a Terezku (174) |
| **ŠTV** | **18:30** | za zdravie a Božiu pomoc pre celú rodinu (234) |
| **PIA** | **18:30** | na úmysel |
| **SOB** | **08:00** | na úmysel  |
| **NED** | **08:00****10:30** | na úmyselza farníkov |

|  |
| --- |
| **Sväté omše v Trebaticiach:**  |
| **Deň** | **Čas** | **Úmysel s pridaním prosby za zdravie, Božiu pomoc, dary Ducha Svätého a ochranu Panny Márie a svätého Jozefa pre celú rodinu** |
| **PON** | **09:00** | za ++ rodičov Moravčíkových a ich deti |
| **STR** | **17:30** | Poďakovanie za dožitých 75 rokov života a 50 rokov manželstva  |
| **PIA** | **17:30** | za + manželku Boženu a rodičov z oboch strán (39) |
| **NED** | **09:00** | za + Celestína Ševčoviča – 1. výročie (371) |

**RKC Trnavská arcidiecéza vyhlásila pri svätých omšiach dnešnú nedeľu /14.9./ mimoriadnu zbierku vo farnostiach na pomoc misionárom vo farnosti Čičov** po vyhorení farskej budovy. Pán Boh odmeň.

**Upratovanie v Kostole sv. Štefana v Trebaticiach** bude v sobotu /20.9./ o 9:00 hod. od čísla domu 391 po 420.

**Jesenné kántrové dni sú v nasledujúci týždeň v stredu, piatok a v sobotu.** Ich obsahom je poďakovanie za úrodu. V Borovciach bude ďakovná svätá omša za tohtoročnú úrodu v nedeľu 28.9. Posledný septembrový a prvý októbrový týždeň sa môže pri tejto príležitosti vyzdobiť kostol plodmi zeme.

**Utorok /16.9./, deň po sviatku Sedembolestnej Panny Márie, v prípade záujmu zorganizujeme z Boroviec a Trebatíc farskú púť seniorov a chorých do Šaštína.** Odchod autobusu o 7:30 hod. Kto má záujem o túto púť, môže sa nahlásiť v sakristii u pani kostolníčky.

**Trnavský arcibiskup Mons. Ján Orosch v spolupráci s Komisiou pre mládež Trnavskej arcidiecézy pozýva všetkých mladých na Jubilejnú púť mladých Trnavskej arcidiecézy**, ktorá sa uskutoční sobotu 20. septembra. Podujatie sa začne slávnostnou svätou omšou v Katedrále sv. Jána Krstiteľa v Trnave o 11:00.

**Spoločenstvo Ezechiel a Vrbovské chvály pozýva na Mužskú ekumenickú konferenciu CESTA MUŽA K OTCOVI,** ktorá sa uskutoční pod záštitou RKC Vrbové a ECAV Vrbové s podporou Mesta Vrbové v sobotu 4. októbrav Kultúrnom dome vo Vrbovom. Bližšie informácie sú na plagáte na nástenke.

**V rámci programu pastorácie rodín a všeobecnej podpory pre manželstvá a rodiny vás chceme povzbudiť, aby ste sa nebáli kedykoľvek vyhľadať aj odbornú pomoc.** Nečakajte, kým sa nejaký problém stane neúnosným, predídete tak mnohým zraneniam a bolesti. Pomoc nájdete v predmanželskej a manželskej kresťanskej poradni v Piešťanoch v Centre pomoci pre rodinu.

**Sobotu /4.10./ si v Borovciach** slávnostnou svätou omšou v Kostole sv. Vavrinca o 16:00 hodine **pripomenieme 38. výročie násilnej smrti pána farára Štefana Poláka**. V prvých októbrových dňoch Vás prosím o pomoc pri vyčistení okolia kostola od zeliny, vysokej trávy, lístia a popadaných konárov. Prosím aj o pomoc pri vykosení trávy za kostolom. Veľká vďaka. Keďže na spomienkovú slávnosť prídu vzácni hostia z Plaveckého Petra, prosím šikovné gazdinky, aby pripravili na sobotu 4.10. po svätej omši pohostenie.

**Na znak nesúhlasu s legislatívnymi úpravami poškodzujúcimi fungovanie cirkevných škôl** sa môžete podpísať pod petíciu v kostole.